Ձախ ձեռքով Վարդանը շոշափեց իր մարմինը, որը նրան սարսափելի նիհար թվաց։ Հպվելիս արվանդամը դեռևս զգայուն էր, սակայն ոչ ավելին։ Ազդրի վերքը փակվել էր։ Նա փակեց աչքերն ու մկանները թուլացրեց։ Ինչո՞ւ էր այս թրքուհին իրեն վտանգի ենթարկում՝ ապաստան տալով հետախուզման մեջ գտնվող մարդուն։ Իսկ այդ Քերի՞մը։ Նրանց վարքագիծն անբացատրելի էր թվում, իսկ Վարդանը չէր սիրում անբացատրելին։ Սեպտեմբեր։ Ինչ ճակատագրի էին արժանացել Մարոն ու Թովմասը։ Անկասկած, նրանք մտածում էին, որ ինքը մահացել էր։ Նա չէր կարողանա մոտ ապագայում գնալ նրանց փնտրելու։ Գտնե՞լ նրանց։ Որտե՞ղ և ինչպե՞ս։